b'\n_START_ARTICLE_\nKromosomang 19 (tao)\n_START_PARAGRAPH_\nAng Kromosomang 19 o kulaylawas na 19 (Ingles: Chromosome 19) ang isa sa 23 pares ng mga kromosoma sa tao. Ang mga tao ay normal na may dalawang mga kopya ng kromosomang ito. Ang kromosomang ito ay sumasaklaw sa mga 63 milyong mga base na pares(na pantayong materyal ng DNA) at kumakatawan sa pagitan ng 2 at 2.5% ng kabuuang DNA sa selula. Ang pagtukoy sa mga gene sa bawat kromosoma ay isang aktibong sakop ng henetikong pagsasaliksik. Dahil sa ang mga mananaliksik ay gumagamit ng iba ibang pamamaraan upang hulaan ang bilang ng mga gene sa bawat kromosoma, ang tinantiyang bilang ng mga gene ay iba iba. Ang kromosomang 19 ay malamang na naglalaman sa pagitan ng 1,300 at 1,700 mga gene.\n_START_SECTION_\nMga protina\n_START_PARAGRAPH_\nAng Proyektong Proteome ng Tao(Human Proteome Project o HPP) na sinimulan ng Human Proteome Organization (HUPO) ay naglalayong i-sekwensiya ang kabuuang proteome ng tao batay sa mga pagsulong sa masang spektrometriya at magtayo ng pandaigdigang protein capture knowledge base na may bukas na pagsasalo ng mga proteome dataset. Ang pagsisikwensiya ng proteome ay sinimulang ng mga paraang nakasentro sa kromosoma at gene. Ang pagsisikwensiya ng kromosomang 19 ay pangangasiwaan ni Propesor Gy\xc3\xb6rgy Marko-Varga ng Clinical Protein Science & Imaging Group sa Lund University, Sweden.'